N. 10 e OTUBAR 2016 


(1077 - 2016) 939 AGNS DE PATRI 


LA PATRIE DAL FRIUL 





www.lapatriedalfriul.org 


Spedizione in Abbonamento Postale - D.L. 353/2003 
(conv. in L. 27/02/2004 n° 46 art. 1, comma 2, DCB Udine 662/96 Filiale di Udine 





UNE COPIE 3 EUROS 


info@lapatriedalfriul.org 


SFUEI MENSÎL INDIPENDENT 


DIREZION E AMINISTRAZ. - UDINE - VIA DEL COTONIFICIO 129 


Tassa pagata / Taxe perçue Udine Italy - mensile / mensîl spedizion in abonament postàl Poste italiane s.p.a. 





EDITORIAL 


DI UN FURLAN DE ARGJENTINE 


e Eduardo Baschera* 





O gni volte che o torni in Friûl, o 


ai une ocasion di plui di metimi 
in contat cun la mê essence. Ce che al 
è vîf tal gno cûr. 
O torni a scuvierzi des odòrs, lûs e 
sensazions che a son un nudriment. 
_Chest sintiment al è tant plui grant 
cuant che plui e je la int che o cognòs, 
e par vie dal sens di responsabilitàt 
jessint in chest periodi il president di 
un grup di furlans: o rapresenti du- 
tis lis malcuietecis e spietis di tancj 
furlans de Argjentine che a sperin di 
rivà a viodi pe prime volte la tiere mai 
dismenteade. 
_ O scuvierg ancje lis esperiencis di 
chei altris che a àn il gno stes sanc, 
ma vitis diviersis: par esempli o ai la 
pussibilitàt di imparà cualis che e son 
lis preocupazions dal popul furlan 
in chest moment. 
In chest ultin viag o ai vàt mùt di sintî 

President dal Fogolar Furlan di Buenos Aires 


une gjenuine preocupazion pal risi 
de pierdite de identitàt, de lenghe e 
des tradizions, par vie de disparizion 
des provinciis, e dal pericul de fusion 
intune macro-regjon, che par altri e 
je ancje la preocupazion dai furlans 
in Argjentine. 

_Se un nol vîf in Patrie ducj i dîs, a 
son des robis che no si rive a capî. 
Cussì no capìs cemût mai che, se in- 
tal privàt ducj a son cuintri di chestis 
azions centralistis, no si metin adun 
in maniere plui energjiche par podé 
fevelà cun scletece di chest risi e des 
sôs consecuencis pal avignî, e a dan 
la sensazion che a sintin che aromai 
dut al è pierdùt, e che la politiche e je 
cussì, e no si pues cambià. 

Lis resons di chestis riformis a àn ce fà 
cun l’aspiet economic, e di trop che si 
sparagnarès cul cambià lis robis. 

Al è il câs dai calcui che si fasin ogni 


volte che si vûl spiegà i tais pes ami- 
nistrazions comunàls o la sierade dai 
ospedài: dome numars. Ma nissun al 
fevele dal futàr pai lôr dissendents, 
permetint che si robi la identitàt dal 
popul furlan. 

_Vie pe mê permanence, plui di une 
volte mi è tocjàt sclarî che i miei viags 
ju pai dome jo, parcè che si à volût in- 
colpà di stragariis l Enz Friúl tal Mont, 
che di 60 agns al jude simpri lis as- 
sociazions di furlans che di agns a àn 
decidàùt di lavorà insiemi cun lui. Ma 
YEnt al à une grande diference cun 
chés altris associazions: i Fogolàrs a 
jerin prime che si fasès Ent, e a saran 
ancje dopo, se al ves di sparî. 
_Cumò lEnt al ten di cont i fur- 
lans ator pal mont, puartant dongje 
la produzion artistiche e culturàl 
dal Friùl, libris e espressions dal dì 
di vué, o judant chei che ur covente 





meti a puest lis sedis par là indenant 
cu lis lôr ativitàts. In plui, al fâs dai 
cors pai zovins dissendents di fameis 
furlanis insiemi ae Universitàt dal 
Friùl, il LAB di Glemone e la Scuele 
Mosaiciscj dal Friùl par fâi cognossi il 
Friùl. I zovins cuant che a tornin cja- 
se,a trasmetin ce che a àn imparàt, ma 
ancje a scomencin a cirî prodots che 
vegnin dal Friùl par vivi la “furlanie” 
li che a sona stà. 

_Cussì a cuietin un pòc ché nostalgjie 
dolorose dai furlans di Argjentine, 
fintremai di 3° o 4° gjenerazion. E 
stant che la diaspore culì si calcole 
plui di un milion di personis, a pue- 
din jessi une risorse pal Friùl. 
_T'imp indaùro ai cognossàt la storie 
di Marc di Moràùs, l’ultin puarteban- 
diere dal Patriarcjàt di Acuilee. 

Di sigûr, Marc nol pensave che dut al 


fos pierdùt... E 





e David Zanirato 


cuele: l'an al tache cuetani 





L'an scolastic 2016-2017 in Friùl- 
Vignesie Julie si è vierzût cun tune 
schirie di polemichis. Se di une 
bande i concors pai insegnants, lis 
graduatoriis e l’assegnazion des 
catedris a àn fat vignî mâl di panze 
a plui di cualchidun, cussì come 
problemis te partence des lezions, 
di che altre al à fat scjas il messag 
di bon inizi pes lezions langàt di 


bande dal Uffici scolastic regjonål. 


UN AUGURI BILENGÀL DOME 
PAR TALIAN E SLOVEN. È par 
furlan o par todesc? Nuie. Par 
chest il conseîr provinciàl di Patrie 
Furlane, Federico Simeoni, al à 
presentàt proteste formàl al ufici 
teritoriàl dal Ministeri de Istruzion, 
domandant spiegazions par un 
compuartament che nol rispiete 

lis minorancis dal teritori: «Cun 
maravee o ai let il vuestri messag di 
augûrs pe scree de anade scolastiche 
sul vuestri sît istituzionàl. Plui 
disapont che maravee, in veretàt» 


al à zontàt Simeoni «par vie che 

il salàt uficiàl al è stàt fat dome 

tes lenghis taliane e slovene, 
dismenteant la presince di chés 
altris dôs minorancis inte vuestre 
jurisdizion, ché furlane e ché 
todescje. O speri che nol sedi chest 
il vuestri mùt e chel de Regjon di 
prudelà lis minorancis, dividintlis 
in grups cun tutele di serie A e 
cun tutele di serie B. O confidi che 
di cumò indenant o metedis plui 
sensibilitàt, atenzion e risorsis ancje 
viers cheste cuistion. O saludi cun 
rispiet». 


DI BANDE SÒ, IL 
COORDENADÒR REGJONAL DAL 
UFICI, PIETRO BIASIOL, AL À 
RISPUINDÙT CHE IL SALÙT A 
NO VOLEVE OFINDI NISSUN, 
ma dome da il bentornt a scuele 
dopo lis vacancis a students e 


person. Il fat che a si veti usàt 
dome il talian e il sloven, secont 
Biasiol, si justifiche pe presince 
istituzionàl di scuelis di lenghe 
taliane e scuelis di lenghe slovene: 
«il gno nol voleve jessi un salùt a lis 
minorancis ma ai uficis, al personàl, 
ai insegnants e ai zovins. Chel 

salût al podeve vegni replicàt in 
cincuante lenghis, tantis chés ca son 
lis culturis ca si messedin ogni dì 
tes scuelis de regjon». Al reste il fat 
che, lu dîs la lec, «in Friùl-Vignesie 
Julie si doprin cuatri lenghis 
uficialmentri ricognossudis», no 50 
(par cumò)... Sperìn che al coventi 
di lezion pal prossim an. Il 


Ù LA SGRIFE 


LENGHIS E CJASE 


«Cul furlan no si va di nissune 
bande!» a disin. Di chescj timps, 
nò si contentaressin che si rivàs a 
restà in Fridl. 

Si cambin 
i simbui 
par platà 
la storie 


e Dree Valcic 





La Grande Vuere e je ancje la 
Grande Bausie pal Friùl, la sò int e 
la sò storie. 


k No si stracarìn mai di 
denunziàlu e di fà front cu lis 
nestris fuarcis ae propagande 
tricolòr che e spant a plenis mans 
une retoriche plene di cidinòrs e 
omissions. 


xK Ma par justificà chest so agjî e 
cole dispès in falsetàts cussì gruessis 
che a colpissin ché stesse imagjin 
che in chescj cent agns e à cirùt di 
costruî sedi a nivel di propagande 
che di divulgazion popolàr. 


“i Us puarti un esempli par sclarî 
cemît che il nazionalisim talian 
nol vedi nissune vergogne su cemùt 
presentà chel che nô furlans, e no 
dome, o varessin di calcolà simpri 
un magalizi inutil e par chel che 
nus rivuarde plui di dongje une 
vuere tra fîs di un stes popul. 


Xk Mi è capitàt, par câs pûr e 

no par sielte, di cjatàmi devant di 
une mostre che e figure lis primis 
pagjinis de Domenica del Corriere 
publicadis in chei agns avilîts. 
Lassìn pierdi il tono e i contignùts 
des didascaliis che a acompagnin 
lis ilustrazions in prime pagjine dal 
dissegnadòr famòs Beltrame là che 
i austriacs a son presentàts tant che 
bandîts triscj e vonde e metìnsi a 
viodi ben l’ultim cuadri in mostre: 
al rivuarde la mari dal milite 
ignoto e la deposizion dal cadavar 
al Vittoriale di Rome. Si clamave 
Marie Bergamas, e jere nassude 

a Gardiscje e duncje in ché volte 
citadine dal Imperi. Intal Otubar 
dal 1921 al partì di Aquile il tren 
che traviers dute la Italie al rivà fint 
ae capitàl. 


k Inte didascalie e risulte tant 
che «la triestina Maria Bergamas», 
(al va indevant a pagj. 2) & 

© (di pagj. 1) 
Si cambin i simbui 
par platà la storie 


scancelant la sò nassite cun ché 

di meti dongje in maniere palese 

i sintiments dismovàts di chel 
avigniment al ràl de «citàt martare». 


KK Il stes metodi al ven dopràt 
par un altri lûc simbul de retoriche 
ché Gurize che, intal celebrà ché 
che le clamin “liberazion”, no si fâs 
nissune alusion ai bombardaments 
talians che le àn distrute e nancje 
che si à il pudòr di motivà il fat 
che i simbui dal imperi austro 
ongjarés a son stàts cambiàts cul 
leon di Sant Marc, cuasi a afermà 
une continuitàt storiche cu la 
Serenissime, e duncje la Italie. 


XK Pecjàt che su la Contee di 
Gurize, Vignesie no ves mai podùt 
alcà sù la sò bandiere. 





i A àn dit de lenghe furlane , furlane ' | 





“è Vielm 


Lis datis jenfri parentesi taronde 

si riferissin al an di composizion o 
publicazion de opare citade. Lis datis 
jenfri parentesi cuadrade si riferissin 
al an che al fås riferiment il contignit 
des citazions stessis. 

der 

“È osservabile il Dialetto che 
conservano gli abitanti di questa 
provincia, totalmente diverso e 

dal Tedesco e dal Veneziano e 
dagli altri dialetti Lombardi. La 
sua pronuncia ha qualche cosa di 
simile all’idioma Francese della 
Provincie meno colte soprattutto 
della Provenza. Conserva molte 
terminazioni Latine, Teutoniche 

e probabilmente si avvicina più 

di tutti gli altri Dialetti d’Italia 

a quelli che dicono i Francesi 
Gaulois, o antico linguaggio 

de’ Galli”. 

TOPOGRAFIA VENETA OVVERO 
DESCRIZIONE DELLO STATO 
VENETO (1787) 

der 

“La lingua friulana, a torto 
chiamata barbara e straniera, 
racchiude in sé le finezze di tutte 
le Madri Lingue, e la sua frase tra 
le altre è leggiadrissima e spiega a 
meraviglia. Se questa fosse stata 
coltivata, oppure al dì presente 
fosse illustrata, si scorgerebbe in 
essa tutto il buono e il bello. Il male 
si è che questa lingua è stata in 
tutti i tempi negletta e perciò noi la 
chiamiamo piena di barbarismi”. 
VALENTINO CECUTI, Rifles cristians 
in poesie furlane, esponùts da un 
zelant religios di Udin a comun 


vantaz (1792) 





Di une bande il guvier, e buine 
part dal partît che lu ten in pîts; 

di ché altre lis oposizions. Di une 
bande i esponents des categoriis e 
dai podés economics (dai industriài 
aes bancjis, fin ae Coldiretti) che 

a sburtin pal cambiament, di ché 
altre tancj esponents de societàt 
civîl che si stan movint di bessôi, 
cence bêçs ma cuntune vore di 
determinazion, par evità modifichis 
che nus fasin là di mâl in piés. 


CHEST AL È IL CUADRI DES 
POSIZIONS DAI FRONTS CHE 
A SCOMBATIN PAR FÀ VOTA SI 
o No al referendum costituzional 
dai 4 di Dicembar. In Italie il 
premier Renzi al fasarà di dut 

par fà passà la riforme, ancje 
cambià la leg eletoràl (Ifa/icum) 

o sgarfà fàr dal passât un progjet 
improponibil come il puint sul 
Stret di Messine: idee di pueste 
par vé i consens dai sicilians, che 
a saran determinants. A Palermo 
difat no son convints che l’intese 
jenfri Stàt e Regjon previodude 
de riforme e bastarà a garantî la 
lôr autonomie, come che a disin 
chei che a poin la riforme. A san 


Parcè ricuardà che juste 150 agns za 
fa, ai 21 e 22 di Otubar dal 1866, al fo 
il plebissît che al decidè pe anession 
al Ream di Italie des provinciis vene- 
tis, che in ché volte e cjapavin den- 
tri ancje ché di Udin (comprendàùt 
Pordenon) e Mantue? Ven a stài i 
teritoris cedùts ae France dal Imperi 
austro-ungaric daspò la tierce vuere 
di indipendence. 

«Se la cuistion no fos ostag di pole- 
michis localistichis, e sarès la ocasion 
buine par une riflession su centrali- 
sim e decentrament. Un dibatiment 
che in Friùl al sarès un grum impuar- 
tant sedi dal pont di viste culturàl, 
par vie de straordenarie vitalitàt 
culturàl e linguistiche di chest teri- 
tori, sedi pe sò indiscutibil tradizion 
di autonomie», al rispuint Andrea 
Zannini, docent di Storie Moderne 
ae Universitàt di Udin e diretòr dal 
Dipartiment di Studis umanistics e dal 
patrimoni culturà! dal ateneu. 


MA A CE PRO IMBASTÎ UNE 
RIFLESSION SU CHEST BIPO- 
LARISIM CULTURÀL E AMINI- 
STRATÎF TRA CENTRALISIM E 
DECENTRAMENT «in un mont 
“globalizàt” dulà che no cròt che a 
vei sens fevelà di separatisim e altris 
formulis dal gjenar»? 

Seont Zannini almancul par doi 
motîfs. 

«Prin di dut, gjavantsi fàr dai discors 
politics strumentài de politiche dai 
ultins 20 agns, al è ben resonà su fin 
a ce pont che al è util decentrà par no 
pierdi eficience e eficacie dal sisteme 
di guvier dal teritori», al dîs Zannini. 
Po e je la partide culturàl, par vie che 
«ciertis lidrîs culturàls a an une fonde 
positive. Cun di fat, plui o sin cus- 
sients de nestre identitàt storiche 
e plui o podìn scambiàle cun chei 
altris». Di chest pont di viste, vignint 
ae atualitàt, Zannini al riflet che «ai 
dispatriàts che cumò a rivin chenti 
o cròt che nol sarès sbaliàt insegnai 


REFERENDUM COSTITUZIONAL 





Referendum 


un NO cuintri 
de neo centralizazion 


—— * Walter Tomada —— 





che la Leg Costituzionàl che a 
varès di aprovà il lôr Statùt e à di 
jessi votade di un Parlament ostîl 
aes specialitàts, soredut ae lôr che 
e à une nomee di Autonomie une 
vore “strace bécs”. 


ANCJE NOALTRIS NO VARESSIN 
DI FIDÂSI MASSE, SE O 

VOLÌN TUTELÀ LA NESTRE 
AUTONOMIE: ma par cuietâ dutis 
lis resistencis la presidente Debora 
Serracchiani è a convocât a Udin ai 





3 < INOVAL DAL PLEBISSÎT > ATA 





150 agns 





a da a 

un procés segnàt, fale par Cosean... 


eo Antonella Lanfrit 

dongje dal talian ancje la culture fur- 


lane. E sarès une oportunitàt par lòr 
e par nò». 

Il principi, al zonte, al è clâr: 
«Rinfuarcî la nestre identitàt stori- 
che al vûl dî jessi bogns di là miòr in- 
cuintri a chei altris, nol vàl dî sieràsi». 


PAR CHEL CHE AL RIVUARDE 
INVEZIT IL VÒT DI 150 AGNS ZA 
FA, che al puartà gran part dal Friùl 
sot de Italie cinc agns daspò il rest 
dal teritori, un secul e mieç «par un 
Stàt nol è tant, si che cheste date — al 
marche il storic — e varès di ricuardà 
che la Italie e je un Stàt pluitost zo- 
vin, tra chei modernis il plui zovin 
dutun cu la Gjermanie». 


In Otubar dal 1866 il plebissît te 
provincie di Udin al finì cun 104 
mil 998 «sì» e 36 «no» - «simpri 
che i numars a sedin vérs, par vie 
che il vôt in ché volte nol veve lis 
garanziis democratichis di cumò», 
al vise Zannini - che si concen- 
trarin a Cosean (25). Po, a forin 2 
"no" a Martignà e Cjampfuarmit e 
un a Udin, Vildivar, San Lenart di 
Cividat, Bordan, Nimis e Lauc. 

Te leture storiche, chel plebissît, al 
dîs il docent, «al à rapresentât il finàl 
di une lungje agonie dal domini au- 
stroungaric sul Venit, comprendût 
Udin, che ejere considerade une pro- 
vincie dal Venit». E l'esit dal vôt nol 
fo une maravee, par vie che «si veve 


7 di Otubar une cunvigne invidant 
ducj i esponents des altris Regjons 
speciâls a sigurânus che la gnove 
Costituzion no coparà ma parfin e 
slargjarà autonomie. 

A part la considerazion che i fonts 
de Regjon no varessin di coventà 
par fà propagande politiche ni pal 
Si ni pal No, al ven di domandàsi 
ce che al sarès de nestre autonomie 
intun contest li che dutis lis 
Regjons a statàt ordenari a vegnin 
depotenziadis e lassadis cence 
competencis. A vignaressin cjaladis 
ancjemò piés come privilegjadis, e il 
Parlament, fat soredut di esponents 
di Regjons no speciàls, al cjaparès 
ogni ocasion par penalizàlis. 


OcJo DUNCIE! Ai 4 di Dicembar 
no si vote dome par ridusi il numar 
dai Senatòrs (e la nestre Regjon a 
'ndi varà dome doi, salacor nissun 
furlan), ma soredut par decidi 

il rapuart jenfri Stàt e Regjons. 

La centralizazion e je in vore e 
nissun al po garantî che la Riforme 
le fermarà su la Livence o sul 
Tiliment. Se la riforme no passarà, 
invezit, dut al restarà cemût che al 
è, cence là a cirî gnot. Il 


la percezion clare di timp che la ete 
austriacant e stave finint e cuant che 
ai 26 di Lui dal 1866 aljentrà l'esercit 
talian tal cjàftàc furlan, il destin de 
provincie al jere bielzà segnàt». 


NATURALMENTRI NO DUCJ A 
JERIN DI ACUARDI E JENERI 
CHESCJ PART DE GLESIE — come 
che al dimostre il câs di Cosean — e 
di ambients dongje. Dut câs i con- 
traris no an vude strade semplice par 
fà cognossi lis lôr resons, ancje parcè 
che «dute la stampe e jere a pro de 
Italie — al ricuarde Zannini -. Dal 
rest la italianitàt di chestis zonis no 
jere in discussion, parcè che prime e 
jerin stadis venezianis e in origjine 
furlanis». No i là drete però, nancje 
a chei, come Pacifico Valussi, che 
pupilarin almancul un Stàt federàl, 
«par vie che al veve pòre, come che al 
sucedè, che il Friùl intun Stàt talian 
centralizàt al pierdès la sò autono- 
mie. Tal dibatiment su chest cantin, 
altris a sostignivin che no podeve là 
si no cemôût che e je lade». 


Dut câs, al siere Zannini, «il plebissît 
par sò nature al è l'at propagandi- 
stic di un procès di costruzion di 
un Stàt che no si forme mai par une 
vie legalmentri clare e definide, ma 
simpri par un vuere, une rivoluzion 
o almancul une sfuargadure des leg 
in cors. Di fat nissun Stàt al previòt 
te sò normative la sô dissoluzion». Il 





Ù LA SGRIFE 


FINIMENTS 
Il Plebissît dal 1866, plui che un 


vòt real «al à rapresentàt il final 
di une lungje agonie». No voressin 
che il Friùl al ves di finî compagn, 
glotùt dal Venit, e cence 

nancje Plebissît di conferme! 

Il boom des coltivazions 


biologjichis: 


e Oscar Puntel 





E crès la agriculture biologjiche in 
Friûl. I ultins dàts pandùts li dal 
Salon dal Biologjic e dal Naturà! di 
Bologne, secont lis elaborazion 

dal Sinab, il Sisteme di informazion 
naziondl su l'agriculture biologjiche 
a disin che in Regjon, la superficie 
agricule unitarie doprade cun 
chescj metodis di coltivazion e je 
lade su, al 31 Dicembar 2015 e 
rispiet al an prime, dal 40%. Un 
salt dai 3.500 etars di fin 2014 ai 
5mil a pene censîts. Il dàt talian 

al regjistre une cressite invezit dal 
+7,5%. «Numars che nus dan reson, 
dopo agnorums di “stagnazion’» 

e comente Cristina Micheloni, 
president de Associazion taliane 
agricultòrs biologjics, Aprobio Fvg 
«Cun di plui tal 2016 la tindince si 
è mantignude, duncje si spietìn pe 
fin dal 2016, ancjemò une cressite. 
Al è, cun di plui, interessant spià 
un altri numar. Cheste corse al bio 
no je dome sburtade dai jutoris de 
Regjon in gracie al Plan di svilup 
ruràl, ma di un +11%, ven a stà la 
richieste che e ven dal marcjàt di 
chescj prodots. Sicheduncje la int 
e vàl e e cîr simpri di plui chescj 
prodots». 

CE SI COLTIAL? «In chest aument 
dal teren dopràt pal biologjic a son 
cressudis soredut lis aziendis dal 
setòr vitivinicul, coltivadòrs di ue e 
cualchidun ancje trasformadòr in 
vin, e po lis aziendis di semencis» 
nus sclarìs Severino Del Giudice, 
membri dal diretîf de Aiab- 
Aprobio Fvg. In chest ultin setòr o 
cjatìn: soie, blave, vuardi, forment 
e gjirasol. «Il prin setôr al è za une 
presince storiche sul nestri teritori. 
Dongje de fruticulture, cun plantis 
di kiwi e milugàrs e, soredut tai 
ultins timps, ancje di piercolàrs. 

E de orticulture, con lis plantis 
tradizionàls; tra lis altris: salatis e 
lidric, cauliflòr, capàs», al zonte Del 
Giudice. 

DULÀ SI COLTIAL? La agriculture 
biologjiche — al è ben sclarî - a 

no dopre nuie de “chimiche di 
sintesi”, ché - par intindisi - di 


laboratori che e met adun plui 
elements o sostancis: no diserbants 
o jerbecidis tal coltà, no colorants 
tes produzions o trasformazions 

di prodot, ni tai arlevaments. E 
naturalmentri par fàle si scuen jessi 
preparàts: no si inventisi agricultòrs 
biologjics bot e sclop cence vê 
studiàt cemàùt che si prodûs in chest 
mt. Il boom sui etars dopràts par 
chestis particolàrs produzions al 
regjistre parimenti une cressite 
ancje dai operadòrs dal biologjic. 
Prime dal boom, ai erin cirche 300, 
cumò a son sù par ju 370. «I jutoris 
rivàts dal P/an di svilup rurâl a àn 
sburtàt cheste imprenditorialitàt 
agricule gnove — al dîs Del 
Giudice — sparnigant a magle 

di leopart la presince di chestis 
aziendis bio in dute la regjon, cun 
tune concentrazion particolàr su 
Pordenon, Udine e Gurize, duncje 
in Friùl. La zone dulà che, rispiet 
al passàt, e si ‘ndi son viodudis di 
mancul e je ché dal Medi Friùl; 

in tantis invezit si son logadis te 
Basse». 

MA LA SOIE E RIVE DE CINE 
Lis informazions che a rivin da 
import e export a nivel talian a 
puedin rapresentà une oportunitàt 
par i produtòrs bio furlans. Tal 
2015, in Italie o vin impuartàt 

de Cine 5mil toneladis di soie 

bio e 9mil toneladis di panei 
(farinis e scais di cereâi, che po 

a vegnin sdrumts) dopràts tant 
che mangjims. «La riflession e 

je che forsit o podaressin rivà a 
intervignî noaltris e a produsi 

nô, almancul a nivel di Nordest, 
dulà che esistin lis competencis e 
lis cundizions climatichis justis, 
invezit che impuartà dal forest. 
Cheste dipendence de zootecnie 
bio de soie che e rive da soreli jevàt 
al è un paradòs che prin o dopo si 
scuen frontà» e spieghe Cristina 
Micheloni, president de Associazion 
taliane agricultòrs biologjics — 
Aprobio Fvg. 

E IL DOMAN? Si fevele simpri 

di agriculture biologjiche cence 


il pont 


chimiche “di sintesi”. Ae Associazion 
taliane agricultòrs biologjics — 
Aprobio Fvg si son sperimentàts 
gnûfs percors di tecnichis di 
coltivazion e di cumbinazion dai 
metodis bio cun chei tradizionài e 
plui pandùts te culture dal puest. 
«La nestre associazion e je dentri 
de iniziative Soia Danubiana e 
Europe Soya, par vie che o vin a cùr 
la culture des proteinis vegjetàls e 
par chest o vin ancje inviàt une rêt 
di contats e di rapuarts a livel talian 
e european», e siere la president 


Micheloni. Il 


E mg 





I numars dal Bio 
in Friùl-VJ 


Il Friûl-VJ e je stade la regjon 


taliane dulà che e je plui cressude, 
in tun an, la cuantitàt di teren 
agricul dulà che si colte in mùt 
biologjic: +39,1%, dal 2014 al 2015, 
secont lis statistichis dal Sinab, il 
Sisteme di informazion nazionél 

su l'agriculture biologjiche. In tal 

stes arc di timp, i operadòrs dal 
biologjic a son cressùts dal 21,1%: 
in chest câs, al secont puest, daùr de 
Umbrie. La medie taliane di chescj 
doi dàts e je stade invezit: +7,5% 

e + 8,2%. In F-V], lis aziendis 
biologjichis a rapresentin il 2% di 
chés agriculis regjonàls tal lòr totàl. 
La incidence de superficie coltade 
in mùt biologjic su ché agricule in 
gjeneràl e je dal 2,1%, stant ai dàts 
Sinab e a chei dal Istat. Il 

DAL FRIJL 


Midiant de storie dai cognons 
furlans, si fås ancje la storie dal 
nestri Friùl. Chest mês, stant 

che o fevelìn dal premi leterari Sant 
Simon di Codroip, il plui inomenàt 
e sior pe leteradure furlane, 

us proponìn dai cognons di scritòrs 
di chenti. 


(Gjavats fùr di I cognomi del Friuli 
di Enos Costantini e Giovanni Fantini 
ed. La Bassa/LithoStampa. 

O ringraciìn i autòrs pe disponibilitàt 
e pe colaborazion). 


AVOLEDO 

Al ven di Qvoledo, paîs in comun 
di Copule. Un timp, cun di fat, si 
podeve scrivi ancje Avoledo: intun 
contrat di vendite tal 1579 si lei 
di un Battista di Avoledo. Si cjatilu 
a Voleson, Sant Lenart, Copule e 
Spilimberc. Intal 1610 Ser Filippo 
Avoledo, gastaldo Fraterna si S.ta 
Maria dei Battuti di Pordenon. 


BARTOLINI 

Dal non di persone Bartolo, 
diminutîf di Bartolomeo. Cognon 
pòc presint in Friùl, in maiorance si 
cjatin a Monfalcon. 


CORONA 

Dal toponim Corona: cul tiermin 
gjeografic corone si descrivin cierts 
flancs di monts di forme particolàr 
o une grumbule taronde che ven fûr 
de cleve di une mont. Al podarès 
vignî ancje di un non di persone 
(Santa Corona e je venerade vie 

par Feltre). Mancul probabil la 
divignince di un non di mistîr 

di cui che al fabricave coronis. 
Cognon di Nert e Vaiont presint a 
Pordenon e Tarvis. 


MARCHETTA 

Diminutîf dal non maschîl Marc. 
Intal 1593 Battista Marchetta official 
a Top. 


PUPPO 

Di Pup, ven a stai frut. Intal cjanâl 
di Incarojo si dopre ancjemò pup 

e pupe che a vuelin dî fantat e 
fantate e a son tiermins doprâts 
cussì dispès che chei altris cjargnei 
a clamin Pups i abitants dal cjanâl. 
Un Odorico Puppo intal 1431 a 
Nimis, intal 1598 a Cividât Fausto 
Puppo e Raniero Puppo. Cognon 
carateristic di Sarsét di Martignà 
dulà che al è documentàt dal 1426: 
chi une vie borgo Puppo. 


SGORLON 

Probabilmentri dal venezian 
scorlòn (sgrisul, scjassade) e duncje 
origjinari di un sorenon. Si cjate 

a Mote di Livence e Sant Stin di 
Livence, ancje a Codroip e Udin. I 





LA PROVINCE 
k LIS SCUELIA. 


Fontanini: «Inconcepibil che 
Il patrimoni di cogmossineis e 
ospertencis al vegni dismantelab 


«è Redazion 





Restyling pes palestris dal Marinelli, 
fnît di regolà il cuviert al Ceconi, con- 
cludude la realizazion dai passags in 
sigurece dal gnùf termina! pai stu- 
dents di vie de Faula al centri stu- 
dis di vie Leonardo Da Vinci, cuasi 
finîts i adeguaments de aule magne 
al Copernico. Aprofitant dal Istàt, la 
Provincie di Udin e à dat sburt a une 
serie di intervents intes sedis scola- 
stichis di Udin e dal teritori provin- 
ciàl (al Linussio di Codroip ma ancje 
al Marchetti di Glemone) che i per- 
metaran ai students di vê dai spazis 
rinovàts e ancje gnùfs furniments 
intal an scolastic 2016-17. 


UN IMPEGN BANDE LIS SCUELIS 
CHE L'ENT AL LARÀ INDEVANT 
A MANTIGNÎ coordenant la manu- 
tenzion ordenarie ma ancje lis fasis 
di cualchi lavòr consistent di manu- 
tenzion straordenarie intal istitàt 
Ceconi, Zanon, Deganutti, Uccellis. 
Intervents che a laran indevant cun 
modalitàts operativis za concuarda- 
dis cui dirigjents scolastics par limità 
al minim i problemis pes scuelis. Di 
plui di 4 milions di euros l'impegn 
economic complessîf par chel che al 
rivuarde la capitàl furlane. “Lis scue- 
lis superiòrs a son Osservadis speciàls” 
de bande de Provincie di Udin — a 
confermin i esponents de Zonte 
provinciàl —. L'impegn dal Ent al è 
simpri stàt massim par dà ai nestris 
fantats aulis, laboratoris e locài adats 
ae ativitàt didatiche. Ogni an, cun di 
plui, si interessìn di definî il plan de 
ufierte formative metint gnùfs cors/ 
articolazions ancje in funzion dai po- 
tenziài disvilups de economie locàl. 
Ducj compits che lis nestris struturis 
a fasin cun responsabilitàt e aten- 
zion stant che pensàts a sostignî e fà 
cressi l’avignî de nestre comunitàt.”. 
Impegns che la Provincie e scugnarà 
molà cun la sò sieradure proviodude 
de riforme dai Ents locài. 


E PROPIT IN RIFERIMENT AL 
FUTÙR COORDENAMENT DES 
SCUELIS SUPERIÒRS, il presi- 
dent Fontanini al rimarche cemàt 
che al sedi “inconcepibil che dut il 
nestri patrimoni di cognossincis e 
esperiencis al vegni dismantelât cul 
passaç aes 10 Uti dal nestri teritori. 
La Provincie e domande che la com- 
petence e resti in cjâf al Ent ancjemò 
par un an e mieç almancul, fin ae fin 
dal mandât aministratîf”. I 


Par viodi i altris contignùts 
de “La Patrie dal Friùl°, 
abonaitsi. Dutis lis informazions si cJatin li dal sît 
www.lapatriedalfriul.org 
Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 















le vedis lete dome cualchi volte, 






aboniti o rinove l'abonament 





a un mensîl unic: almancul une volte 


al mês, lei par furlan! 


